'n Bejaarde man wat Maandag omstreeks 10:00 op die Beyers Naude Pad op die M5 in Roodekrans, Roodepoort, in sy Mercedes gery het, is gekaap deur vier verdagtes.
Die verdagtes, wat in 'n ou boks vorm BMW voertuig gereis het, het die bejaarde man na die kaping ontvoer, waarna hulle met sy voertuig na Muldersdrift gery het.
Brandstof is oor die getraumatiseerde bejaarde en sy voertuig uitgegooi, waarna die verdagtes gedreig het om hom aan die brand te steek, terwyl hulle hom beroof het van sy skootrekenaar en selfoon.
Die bejaarde is geforseer om op die grond te lê, waarna die verdagtes sy voertuig aan die brand gesteek het. Hulle het vir die bejaarde gesê om sy oë toe te maak en tot honderd te tel, terwyl hulle gevlug het.
Conserv sekuriteit het op die voorval gereageer en die bejaarde man gehelp.
Geen verdere inliging is beskikbaar nie. Niemand is tydens die voorval gearresteer nie.
Die Muldersdrift en Lanseria area het blykbaar tot op hede, vanaf die begin van 2020 en ten spyte van die inperkingsreëls, 50 plaasaanvalle, 29 kommersiële rooftogte en 15 kapings gehad.